AIT ร่วมทุนพันธมิตรเพิ่ม 2 ราย ตั้งบริษัทลงทุนศูนย์ดาต้าเซ็นเตอร์ ขนาด 624 แร็ก
AIT ร่วมทุนพันธมิตรเพิ่ม 2 ราย ตั้งบริษัท “เจเนซิส ดาต้า เซ็นเตอร์” ลุยธุรกิจเข้าลงทุนโครงการศูนย์ดาต้าเซ็นเตอร์ ขนาด 624 แร็ก
23 ส.ค. 2559

นายวรวิทย์ วัฒนกุลจรัส เลขานุการบริษัท บริษัทแอ็ดวานซ์ อินฟอร์เมชั่นเทคโนโลยี จำกัด (มหาชน) หรือ AIT เปิดว่าว่า ตามที่ที่ประชุมคณะกรรมการ มีมติอนุมัติให้เข้าร่วมลงทุนกับพันธมิตรในธุรกิจดาต้าเซ็นเตอร์ ในวงเงิน 70,000,000 บาทนั้น ปัจจุบันบริษัทได้บรรลุข้อตกลงกับพันธมิตรอีก 2 ราย เพื่อดำเนินการจัดตั้งบริษัท เจเนซิส ดาต้า เซ็นเตอร์ จำกัด (เจเนซิส) โดยสัดส่วนการลงทุนเท่ากับ 1 ใน 3 ของทุนจดทะเบียนชำระแล้วจากทุนจดทะเบียนทั้งสิ้นจำนวน 210,000,000 บาท จำนวนหุ้นทั้งหมด 2,100,000 หุ้น
ลักษณะธุรกิจที่จะเข้าลงทุน โครงการศูนย์ ดาต้าเซ็นเตอร์ ขนาด 624 แร็ก บนพื้นที่ 5,277 ตารางเมตร ตั้งอยู่ที่ 111/11-12 หมู่ 11 ตำบลบางโฉลง อำเภอบางพลี จังหวัดสมุทรปราการ